
UVOD 


Marija Simma je jedna mistična duša iz Austrije. Po 
posebnom Božjem daru, koji se susreće u povijesti Crkve, već 50 
godina prima posjete duša iz Čistilišta. Što joj kažu te duše? Daju 
joj upozorenja, traže molitve i govore o svojim neizrecivim 
patnjama u Čistilištu, koje su ublažene po radosnom iščekivanju i 
sigurnosti da će se, prije ili kasnije, naći u Božjem naručju. One 
otkrivaju živima neizmjernu moć koju imaju da olakšaju patnje 
pokojnima i da dobiju, u zamjenu, mnoštvo pomoći 
dobročinstava u ovom i budućem životu. 

Svjedočanstva što nam ih donosi Sestra Emmanuel u ovoj 
knjizi, a koja je primila s ustiju same Marije Simma, potiču mnogo 
na razmišljanje. Ona će nam pomoći promijeniti naše ponašanje i 
naše navike, i učiniti da počnemo živjeti na drugi način, prema 
Božjim željama... 

Gospodin koristi mnoge kanale da bi svaki dan govorio 
svojoj djeci i pomogao im u njihovim duhovnim potrebama. 
Darovi koje Gospodin daje povlaštenim dušama snažni su 
reflektori koji osvjetljuju put ljudima. 

Znajmo ih iskoristiti! 


Otac Matteo La Grua, OFM, 
teolog 



I. KNJIŽICA ISPUNJA PRAZNINU 


Jednog dana sam s velikim zanimanjem čitala knjigu o 
dušama u Čistilištu. Dirnula me je veoma duboko jer je donosila 
posve suvremena svjedočanstva i tumačila je vrlo dobro crkvenu 
nauku o temi. To je knjiga od Marije Simma, naslovljena Moji 
doživljaji s dušama u Čistilištu 1 . Odmah sam pisala Izdavaču koji 
mi je rekao da Marija Simma još živi. Nastojala sam čim prije 
uspostaviti vezu s njom i ona je pristala da se sastane sa mnom i 
odgovori na moja pitanja, kojih je bilo mnogo! 

Bila sam sretna jer svaki put kada govorim ili 
propovijedam o dušama u Čistilištu, vidim da je veoma veliko, 
izvanredno zanimanje sa strane mojih slušatelja. Često me mole da 
im govorim i dalje, moleći me: “Govorite nam još i druge stvari o 
tim dušama.” Jasno sam uočila da to ispunja njihovu životnu žeđ, 
žeđ da saznaju što svakoga od nas čeka poslije smrti. 

Treba također reći da se o tim stvarima veoma malo 
poučava u župama, u redovitom katekizmu, i da se praktično o 
tome nigdje ne govori. Stoga postoji velika praznina, veliki 
nedostatak, ako hoćete, veliko neznanje, čak i neka tjeskoba pred 
tim posljednjim stvarnostima. 

Stoga nam ova knjižica želi pomoći ne samo da se posve 
oslobodimo tih tjeskoba, nego nas želi poučiti i ispuniti nadom 
obzirom na Čistilište, i osposobiti da shvatimo kako je Božji plan 
za nas, za našu budućnost, izvanredno veličanstven, divan, 
vrijedan našeg zanosa! Dakle, da u svojim rukama imamo na 
zemlji neizmjernu snagu kojom možemo usrećiti duše naših 
preminulih, s jedne strane, i naći tu sreću također i za nas u 
vlastitom životu. 


1 Taje knjiga prevedena na hrvatski i objelodanjena u nizu “Duh i voda”, 
knjiga 31., Jelsa 1994. 

Danas (god. 1998.) Marija Simma ima 83 godine života, 
živi sama u svojoj maloj kući u Sonntagu, veoma lijepom seocetu 
u planinama Voralberg u Austriji, i tu sam je ja susrela. 

Tko je Marija Simma? 

Ona je jednostavna seljačka žena koja je, još od svojeg 
djetinjstva, mnogo molila za duše u Čistilištu. Kada je imala 25 
godina, bila je obdarena veoma posebnom karizmom u Crkvi, koja 
je također veoma rijetka, karizmom da je posjećuju duše iz 
Čistilišta. 

Ona je revna katolikinja i veoma ponizna - što me je 
veoma dimulo; ujedno je vrlo jednostavna. Njezin župnik i biskup 
veoma je potiču u njezinoj zadaći. Usprkos velike neobičnosti 
njezine karizme, ona živi u stvarnom siromaštvu. Na primjer, u 
njezinoj maloj sobi jedva smo imale prostora smjestiti stolice koje 
nam je ponudila. 

Izvanredna karizma? Da, ali koja je očito duboko 
ukorijenjena u povijesti Crkve, jer su mnogi sveci - kanonizirani ili 
ne - vršili tu karizmu. Mogu napr. spomenuti sv. Gertrudu, sv. 
Katarinu iz Đenove, koja je mnogo o tome pisala, Mariju-Anu od 

Isusa, sv. Margaritu Mariju iz Paray-le-Moniala koja je imala 
viđenje Presv. Srca, sv. Župnika Arškog, sv. Ivana Bosca, bi. 
Miryam iz Betlehema, sv. Faustinu itd. O tome bi se mogla 
napisati knjiga; u stvari mislim da ih je više i napisano! 
Promatramo li pobliže učenja tih svetaca, vidimo da svi oni kažu 
isto. I Marija Simma sa svoje strane samo prenosi njihovo divno 
svjedočanstvo. 

To je razlog zašto nisam oklijevala da napravim intervju s 
njom, jer ona ima za nas prednost što živi u naše vrijeme i spremna 
je svjedočiti. Lako možete zamisliti da sam je obasula s pitanjima! 
Problem je u tom što ona ne govori ni riječi francuski te sam 
trebala imati prevoditelja. 

Radi kratkoće i jasnoće ja ću sažeti neke Marijine 
odgovore a drugi put ću ih navesti u cjelosti. 

Katkada ću njezinim iskazima nadodati osobno tumačenje. 

Domenico Beccafumi: Krist u Limbu 
(Nacionalna pinakoteka, Sienna) 






II. INTERVJU S MARIJOM SIMMA 


1. Počeci 

Marijo, možete li nam reći kako su Vas prvi put posjetile duše iz 
Čistilišta? 

Da, to je bilo 1940. godine. Jedne noći, oko 3 ili 4 sata 
ujutro, čula sam kako netko ulazi u moju spavaću sobu. To me je 
probudilo; pogledala sam ne bih li prepoznala tko je to ušao u 
moju spavaću sobu. 

Jeste li se preplašili? 

Ne, ja se uopće ne plašim. Čak dok sam bila sitna 
djevojčica majka mi je rekla da sam posebno dijete jer se nikada 
ne plašim. 

Tako, te noći... recite nam! 

Dobro, vidjela sam posve nepoznatog čovjeka. Išao je 
polagano naprijed i natrag. Rekla sam mu strogo: “Kako ste ušli 
ovamo? Odlazite!" Ali on je nastavio šetati se nemirno naokolo po 
sobi, kao da nije ništa čuo. Ponovno sam ga zapitala: ‘‘Što 
radite? ” Ali on nije ništa odgovorio; ja sam iskočila iz kreveta i 
pokušala ga uhvatiti, ali sam zahvatila samo zrak. Ništa nije bilo u 
rukama. Ponovno sam se vratila u krevet, ali sam ga opet čula 
kako šeta naprijed-natrag. 

Začudila sam se kako mogu vidjeti tu osobu, ali je ne 
mogu uhvatiti. Opet sam ustala da ga uhvatim i da ga zaustavim u 
šetnji naokolo; ali sam opet zahvatila u prazninu. 



14 


Utješna tajna duša u Čistilištu 


Zbunjena sam se vratila natrag u krevet. On se nije vratio, 
ali ja nisam mogla ponovno zaspati. Slijedećeg dana, poslije mise, 
išla sam svojem duhovnom vođi i sve sam mu ispričala. On mi je 
rekao, ako se to opet ponovi, neka ne zapitam: “Tko ste vi?”, 
nego: “Što želite od mene? ” 

Slijedeće noći čovjek se je vratio, posve isti čovjek. 
Zapitala sam ga: “Što želite od mene? ” On je odgovorio: “Dajte 
slaviti tri .vv. mise za mene i ja ću biti oslobođen. ” 

Tako sam razumjela da je to bila duša iz Čistilišta. Moj 
duhovni vođa to je potvrdio. 

On me je ujedno upozorio da nikada ne odbijam duše iz 
Čistilišta, nego da velikodušno prihvatim sve što od mene zatraže. 

I poslije toga posjeti su se nastavili? 

Da. Kroz nekoliko godina dolazile su samo tri ili četiri 
duše, kroz čitav studeni. Poslije toga ih je bilo više. 

Što te duše traže od vas? 

U većini slučajeva mole da se dadu za njih slaviti sv. mise 
i da bi netko bio prisutan na tim sv. misama; traže da se moli 
krunica ili da se obavi križni put. 


Utješna tajna duša u čistilištu 

2. Rana ljubavi 

U tom času postavilo se veliko pitanje: Što je zapravo 
Čistilište? 

Rekla bih daje to divno Božje iznašašće. 

Iznijet ću vam o tome jednu svoju sliku. Pretpostavi da se 
jednog dana pred tobom otvore vrata i pred tobom se pokaže sjajna 
osoba, izvanredno lijepa, ljepote kakva nikada nije viđena na 
zemlji. Ti si zanesen, preplavljen tim bićem od svjetla i ljepote, 
tim više što to biće pokazuje da te veoma ljubi - kako nikada nisi 
ni sanjao da te može netko ljubiti. Ti osjećaš ujedno da ono ima 
veliku želju da te zagrli i da bude jedno s tobom. I vatra ljubavi 
koja gori u tvojem srcu tjera te da se baciš u njegove ruke. 

Ali gle - tog časa uočavaš da se nisi mjesecima prao, da 
imaš neugodan zadah; da ti iz nosa curi, da ti je kosa neređna, i da 
su na haljinama velike mrlje, itd. I tada kažeš samome sebi: “Ne, u 
tom stanju ne mogu se predstaviti toj osobi. Najprije se moram 
otići oprati: dobro se tuširati i tada ću se odmah vratiti natrag.” 

Ali ljubav koja je zapaljena u tvojem srcu tako je snažna 
daje odgađanje zbog tuširanja nepodnosivo. I bol zbog otsutnosti, 
makar to bilo i samo za nekoliko minuta, jest teška rana u srcu, 
srazmjemo jačini ljubavi koja se pojavila u srcu - to je “rana 
ljubavi”. 

Čistilište je upravo to. To je odgađanje nametnuto našom 
nečistoćom, odgađanje pred Božjim zagrljajem, rana ljubavi koja 
uzrokuje intenzivnu patnju, čekanje, ako hoćete, nostalgija za 
ljubavlju. I upravo to paljenje, ta čežnja čisti nas od svega što je 
još u nama nečisto. Čistilište je mjesto želje, žive čežnje za 
Bogom, želje za tim Bogom kojega već poznamo, kojega smo 
vidjeli, ali s kojim još nismo sjedinjeni. 

Sada ću zapitati Mariju da nam razjasni tu temeljnu točku. 

Marijo, osjećaju li duše u Čistilištu, ipak, radost i nadu usred 
njihove patnje? 

Da. Nijedna duša ne želi se iz Čistilišta vratiti na zemlju. 
One imaju znanje koje je neizmjerno iznad našega. One se ne 
mogu odlučiti vratiti se natrag u tamu zemlje. 

Ovdje vidimo razliku s našom zemaljskom patnjom. U 
Čistilištu, makar je patnja duša strašna, postoji sigurnost da će 
zauvijek živjeti s Bogom. To je nepokolebiva sigurnost. Njihova 
radost je veća od njihove patnje. Nema ničega na zemlji što bi ih 
privuklo da se opet vrate na zemlju, gdje čovjek nikada nije 
siguran za bilo što. 

Marijo, možete li nam sada reći da li Bog šalje dušu u Čistilište 
ili se sama duša odlučuje da ide tamo? 

Sama duša želi ići u Čistilište da bi se očistila prije nego li 
uđe u Nebo. 

Duše u Čistilištu posve prianjaju uz Božju volju; one se 
raduju u dobrom, one žele naše dobro i veoma mnogo ljube: one 
ljube Boga, a ljube također i nas. One su savršeno sjedinjene s 
Božjim Duhom, s Božjim svjetlom. 

Marijo, da li netko u času smrti vidi Boga u potpunom svjetlu ili 
na taman način? 

Na način koji je još taman, ali, u isto vrijeme, u takvoj 
svjetlosti da to dostaje te probudi veliku čežnju za Bogom. 

Doista, to je zasljepljujuća svjetlost, ako se usporedi s 
tamom zemlje! I to je još ništa, ako se usporedi s puninom svjetla 
što će duša spoznati kada stigne u Raj. Ovdje možemo uputiti na 
“iskustva pri prividnoj smrti”. Duša je tako privučena tim svjetlom 
da je za nju, poslije tog iskustva, prava muka vratiti se ponovno na 
zemlju u njezino tijelo. 

3. Ljubav pokriva mnoštvo grijeha 

Marijo, možete li nam reći kakva je uloga naše Gospe prema 
dušama u Čistilištu? 

Ona dolazi često da ih tješi i da im kaže da su učinile 
mnogo dobrih stvari. Ona ih sokoli. 

Postoje li posebni dani kada ih Ona oslobađa? 

Nadasve na Božić, na Sve Svete, na Veliki Petak, na 
svetkovinu njezina Uznesenja, i na svetkovinu Isusova Uzašašća. 

Marijo, zbog čega netko ide u Čistilište? Koji grijesi najviše vode 
u Čistilište? 

Grijesi protiv ljubavi, protiv ljubavi prema bližnjemu, 
tvrdoća srca, neprijateljstva, klevetanje, ocrnjivanje - sve te stvari. 
Pokvareno govorenje i klevetanje su najgore mrlje koje zahtijevaju 
dugo čišćenje. 

Ovdje Marija donosi primjer koji upravo pogađa ono što 
vam želim iznijeti. 

Nju su jednom zapitali neka nastoji saznati da li su 
stanoviti muž i žena u Čistilištu. 

Na veliko čuđenje onih koji su je zapitali, žena je već bila 
u Raju a njezin muž je još bio u Čistilištu. Doista, ta žena je umrla 
dok je obavljala pobačaj, a njezin muž je često dolazio u crkvu i na 
vanjštini vodio krepostan, pobožan život. 

Tada se je Marija ponovno informirala, misleći da se 
zabunila - ali ne, to je bila istina. Oni su praktično umrli gotovo 
istovremeno, ali se je žena duboko pokajala i bila je veoma 
ponizna, dok je njezin muž kritizirao svakoga; uvijek se je tužio i 
zlo govorio o drugima. To je što je tako dugo produžilo njegovo 
Čistilište. I Marija je zaključila: “Ne smijemo suditi prema 
vanjštini. ” 

Drugi grijesi protiv ljubavi su naša odbacivanja određenih 
osoba koje ne volimo, ili odbijanje da se pomirimo, naše odbijanje 
da oprostimo sve gorčine koje čuvamo u sebi. 

Marija je osvijetlila ovu točku drugim primjerom. Bila je 
to povijest žene koju je ona veoma dobro poznavala. Ta gospođa je 
umrla i nalazila se je u Čistilištu, u veoma strašnim mukama. I 
kada je ona došla posjetiti Mariju, razjasnila je razlog tome: ona je 
imala prijateljicu; među njima je došlo do velikog neprijateljstva 
koje je ona prouzročila. Ona je godinama i godinama ustrajala u 
tom neprijateljstvu, makar ju je njezina prijateljica više puta molila 
za pomirenje. Ali ona je svaki put to odbila. Kada je bila teško 
bolesna, nastavila je držati svoje zatvoreno srce, odbijati 
pomirenje koje joj je nudila njezina prijateljica, sve do smrtnog 
kreveta. Vjerujem da ovaj primjer ima veliko značenje obzirom na 
gorčinu koja se u srcu nosi. I naše riječi također mogu biti 
destruktivne: ne možemo nikada dovoljno naglasiti kako teško 
mogu riječi kritike ili gorčine stvarno ubiti - ali također i to kako 
mnogo, nasuprot, riječi mogu ozdraviti. 

Marijo, kažite nam, molim Vas, tko ima najveću šansu da ide 
ravno u Raj? 

Oni koji imaju dobro srce prema svakome: jer “ljubav 
pokriva mnoštvo grijeha ” (sv. Pavao). 

Koja su sredstva koja na zemlji možemo upotrijebiti da 
izbjegnemo Čistilište i da idemo ravno u Raj? 

Trebamo mnogo pomagati dušama u Čistilištu, da bi one 
naknadno pomogle nama. Trebamo biti veoma ponizni; to je 
najjače oružje protiv zla, protiv Zloga. Poniznost tjera Zloga. 

Ne mogu a da vam ne ispričam veoma lijepo 
svjedočanstvo patra Berliouxa (koji je napisao divnu knjigu o 
dušama u Čistilištu), što se odnosi na pomoć onih duša kojima smo 
pomogli svojim molitvama i zagovorom. 

On pripovijeda o osobi koja je posebno bila pobožna 
dušama u Čistilištu i koja je posvetila svoj život da im pomaže. 

“U času njezine smrti bjesno ju je napao đavao jer je vidio 
kako bježi od njega. Izgledalo je da se sve podzemlje urotilo protiv 
nje, opkoljujući je svojim paklenskim četama. 

“Umiruća žena borila se ustrajno kad li nakon nekog 
vremena najednom zapazi kako u njezinu sobu ulazi mnoštvo 
nepoznatih osoba divne ljepote, koje su natjerale đavla u bijeg; one 
su se približile njezinu krevetu, s njom razgovarale s božanskim 
poticajima i utjehama. Svojim zadnjim izdisajem ona je s velikom 
radošću uskliknula: ’Tko ste vi? Tko ste vi, molim vas, koje toliko 
dobra činite za mene?’ 

“Dobronamjerni posjetitelji odgovoriše: ’Mi smo 
stanovnici Raja, kojima ste vi pomogli da dođu u Blaženstvo. I mi 
sada, sa svoje strane, dolazimo zahvalni pomoći vama da prijeđete 
prag vječnosti i osloboditi vas od tog mjesta tjeskobe i uvesti vas u 
radost Svetoga Grada.’ 

“Na te riječi, smiješak je sišao na lice umiruće žene, ona je 
zatvorila oči i zaspala u miru Gospodnjem. Njezina duša, čista kao 
golubica, predstavljena Gospodaru gospodara, našla je tako mnogo 
zaštitnika i odvjetnika koliko je duša oslobodila, i bila je 
proglašena dostojnom slave, i ušla je u trijumfu, posred pljeska i 
blagoslova svih onih koje je spasila iz Čistilišta. O da bismo i mi, 
jednog dana, imali istu sreću!” 

Duše oslobođene našim molitvama veoma su zahvalne: 
one nam pomažu u našem životu; to se najviše osjeća. Veoma vam 
preporučam da to sami iskusite! One nas pomažu; one znaju naše 
potrebe i zadobivaju mnoge milosti za nas. 

Drugi divan primjer, što ga je Marija Simma iznijela, 
pokazuje kako dobro djelo diže grijeh iz čitavog života. Čujmo to 
od same Marije: 

“Poznavala sam mladića od dvadesetak godina u 
susjednom mjestu. To selo mladića bilo je strašno napadnuto 
nizom lavina koje su ubile veliki broj ljudi. Jedne noći taj je 
mladić bio u kući svojih roditelja kada je čuo lavinu upravo blizu 
vrata svoje kuće. Čuo je prodorne krikove, potresne krikove: 
’Spasite nas! Dođite, spasite nas! Mi smo zahvaćeni lavinom! ’ 

“Skočivši, ustao je iz kreveta i potrčao je niz stepenice da 
bi išao spasiti te ljude. Njegova majka je čula krikove i 
zaustavljala ga je da ne izlazi; ona je stala na vrata, govoreći: 
’Ne! Neka drugi idu i pomognu im, a ne uvijek mi! Vani je odviše 
opasno, ja ne želim još drugu smrt!’ Ali on je bio duboko dirnut 
tim krikovima i stvarno je želio ići spasiti te ljude; gurnuo je svoju 
majku u stranu i rekao joj: 'Da! Ja idem! Ne mogu dopustiti da 
tako umru!’ Izišao je vani i tada je on sam, na putu, zahvaćen 
lavinom poginuo. 

“Tri dana nakon njegove smrti on me je došao posjetiti 
noću i rekao mi je: ’Daj tri sv. mise prikazati za mene i ja ću biti 
oslobođen Čistilišta. ’ Ja sam obavijestila njegovu obitelj i 
prijatelje; oni su bili začuđeni kada su čuli da će samo poslije tri 
sv. mise biti odlobođen iz Čistilišta. Njegovi prijatelji su mi rekli: 
’Oh, ne bih želio biti na njegovu mjestu u času smrti, znajući za zle 
stvari koje je počinio! ’ 

‘‘Ali taj mladić mi je rekao: 'Vidite, ja sam učinio čin čiste 
ljubavi izlažući svoj život za te ljude; i zahvaljujući tome Gospodin 
me je tako brzo pozvao u Raj. Da, ljubav pokriva mnoštvo 
grijeha... ” 

Ovaj nam događaj pokazuje da je samilosna ljubav, 
pojedinačni čin ljubavi slobodno darovan, dostatan da očisti tog 
mladića od raskalašenog života; i Gospodin je taj čin ljubavi 
cijenio iznad svega. Marija je nadodala da možda taj mladić ne bi 
više nikada imao mogućnost da učini tako veliki čin ljubavi i 
možda bi slabo završio. Gospodin je u svojem milosrđu uzeo 
mladića k sebi u za njega najljepšem, najčišćem času, zbog tog 
čina ljubavi. 

Evo jedna druga zgoda koja pokazuje kako Gospodin 
cijeni i vrednuje posve jednostavan čin dobrote: 

. Jednog dana se je predstavila žena s vedrom (kablom) u 

ruci. 

“Zapitala sam je: “Što činiš s vedrom?" “To je ključ 
mojega Raja, odgovorila je ona, sva sretna. Nisam mnogo molila 
za vrijeme svojega života; rijetko sam išla u crkvu, ali jednom 
zgodom, pred Božić, zabadava sam očistila svu kuću jedne 
siromašne starice. To je bilo moje spasenje 
Evo potvrde da sve ovisi o ljubavi. 

Marijo, mislim na dobrog razbojnika koji je bio uz Isusa na 
Križu. Željela bih znati što je on učinio za Isusa te mu je Isus 
obećao da će od tog dana biti s Njim u Kraljevstvu nebeskom? 

On je ponizno prihvatio svoju patnju, priznajući da je ona 
pravedna. I potaknuo je i drugog razbojnika da je također 
prihvati. On se je bojao Boga, što označuje poniznost. 

Veoma je važno u času smrti da se netko preda Božjoj 

volji. 

Marija mi je ispričala o slučaju majke s četvero djece koja 
je bila na samrti. Umjesto da se opire i mrmlja, ona je rekla 
Gospodinu: “Prihvaćam smrt kako je tvoja volja i svoj život 
stavljam u tvoje ruke. Povjeravam svoju djecu tebi i znam da ćeš 
Ti voditi brigu o njima.” 

Marija je rekla da je ta žena, zbog bezgraničnog 
povjerenja u Boga, otišla ravno u Raj i izbjegnula Čistilište. 

Stoga, možemo zaista reći da su ljubav, poniznost i 
predanje Gospodinu tri zlatna ključa kojima idemo ravno u Raj. 

4 . Prikazivanje svetih misa za njih 

Marijo, možete li nam sada reći koja su najdjelotvornija sredstva 
da pomognemo oslobođenju duša iz Čistilišta? 

Najdjelotvornije sredstvo je sveta misa. 

Zašto sv. misa? 

Jer se u njoj sam Krist prikazuje iz ljubavi prema nama. 
To je prikazivanje samoga Krista Bogu, najljepša žrtva. Svećenik 
je Božji predstavnik, ali sam Bog prikazuje sebe i žrtvuje sebe za 
nas. Djelotvornost sv. mise za preminule je veća za one koji su više 
cijenili sv. misu za vrijeme svojega života. Ako su sudjelovali u sv. 
misi i molili svim svojim srcem, ako su dolazili na sv. misu i u 
radne dane - prema svojem raspoloživom vremenu - oni imaju više 
koristi od sv. misa koje se slave za njih. Ovdje, također, netko 
žanje što je posijao. 

Duša u čistilištu veoma jasno vidi na dan njezina pogreba, 
da li mi za nju molimo ili smo jednostavno došli samo da se vidi 
da smo prisutni. Siromašne duše kažu da im suze ne koriste, nego 
samo molitve. Često su one žalosne što ljudi idu na sprovod a da 
ne uprave ni jedne molitve Bogu, jer mnogo plaču; to im ne 
koristi! 


Obzirom na sv. misu navest ću divan primjer što ga je 
iznio Arški župnik svojim župljanima. Rekao im je: 

“Moja djeco, jedan dobar svećenik je imao nesreću da je 
izgubio prijatelja kojega je nježno ljubio i tada je on veoma mnogo 
molio za pokoj njegove duše. 

Jednog dana Bog mu je dao znati da je njegov prijatelj u 
Čistilištu i da strašno trpi. Sveti svećenik je smatrao da ne može 
učiniti ništa bolje nego prikazati Svetu misnu žrtvu za svojega 
dragog prijatelja koji je umro. U času posvećenja, uzeo je Hostiju 

među svoje prste i rekao: ’Sveti i vječni Oče, učinimo jednu 
zamjenu. Ti držiš dušu mojeg prijatelja koji je u Čistilištu a ja 
držim Tijelo Tvojega Sina u svojim rukama. Dobri i milosrdni 
Oče, oslobodi mojega prijatelja a ja Ti prikazujem tvojega Sina sa 
svim zaslugama njegove smrti i muke.’ 

Ponuda je bila prihvaćena. Doista, u času podizanja vidio 
je dušu svojega prijatelja kako sjajna uzlazi u Raj: Bog je prihvatio 
ponudu. 

Moja djeco, ako želimo osloboditi iz Čistilišta dušu koja 
nam je draga, učinimo isto: prikažimo Bogu po svetoj Žrtvi 
njegovog Ljubljenog Sina sa svim zaslugama njegove smrti i 
muke. On nam neće moći odbiti ništa.” 

5 . Nemojte proigrati vaše zemaljske patnje 

Ima i drugo sredstvo, veoma moćno, da se pomogne 
siromašnim dušama: prikazati svoje dragovoljne patnje, pokore, 
postove, odreknuća, itd. - ali također i nedragovoljna naša trpljenja 
kao bolesti, tugu (korotu) itd. 

Marijo, vi ste više puta bili pozvani da trpite za siromašne duše 
da biste ih oslobodili. Možete li nam reći što ste doživjeli i 
pretrpjeli kroz to vrijeme? 

Prvi put me je duša zapitala da li bih za nju trpjela tri 
sata u svojem tijelu i poslije toga ću moći nastaviti svoj posao. 
Rekla sam samoj sebi: “Ako će sve to proći nakon tri sata, mogu 
to prihvatiti. ’’ Za vrijeme ta tri sata imala sam dojam da su trajala 
tri dana, jer su bila tako bolna. Ali sam na kraju pogledala na svoj 
sat i vidjela da je to trajalo samo tri sata. Duša mi je rekla da sam 
prihvaćajući s ljubavlju tu patnju kroz tri sata, njoj skratila 
dvadeset godina Čistilišta! 

Da, ali zašto ste vi trpjeli samo tri sata da se izbjegne dvadeset 
godina Čistilišta? Što je imala vaša patnja da je toliko više 
vrijedila? 

To je stoga što patnja na zemlji nema istu vrijednost. Kada 
mi trpimo na zemlji, možemo rasti u ljubavi, možemo steći zasluge, 
što nije slučaj s patnjama u Čistilištu. U Čistilištu patnje služe 
jedino da nas očiste od grijeha. Na zemlji mi imamo sve milosti. 
Mi imamo slobodu biranja. 

Sve je to veoma poticajno jer daje izvanredno značenje 
našim patnjama; patnja koja je prikazana, svojevoljno ili ne, pa i 
najmanja žrtva koju možemo učiniti, patnja ili bolest, tugovanje 
(žalost), razočaranje... ako to podnosimo strpljivo, ako prihvatimo 
u poniznosti, te patnje mogu imati nečuvenu moć da pomognu 
dušama. 

Najbolje što možemo učiniti, kaže nam Marija, jest da 
sjedinimo svoje patnje s Isusovim, stavljajući ih u ruke Marijine. 
Ona zna najbolje kako ih upotrijebiti, dok mi često ne znamo 
najveće potrebe oko nas. 

Sve to, naravno, Gospa će nama vratiti u času naše smrti. 

Vidite, te prikazane patnje bit će naše najdragocjenije 
blago na drugom svijetu. Mi moramo podsjetiti jedni druge na to i 
sokoliti jedni druge kada trpimo. 

Ali, često nas patnja u našem životu vodi do bune i veoma nam je 
teško prihvatiti je i živjeti Kako možemo živjeti patnju da donosi 
plodove? 

Patnje su najveća kušnja ljubavi Boga, i ako ih Njemu 
prikažemo, one mogu spasiti mnoge duše. 

Ali, kako možemo prihvatiti patnju kao dar a ne kao kaznu (što 
često činimo), odn. kao kažnjavanje? 

Trebamo sve predati našoj Gospi. Ona zna najbolje tko 
treba taj i taj prinos da bi bio spašen. 

Obzirom na patnju želim iznijeti izvanredno svjedočanstvo 
koje nam je iznijela Marija. Bilo je to god. 1954., i niz 
smrtonosnih lavina je pogodio selo nedaleko Marije. Poslije toga 
se odronila jedna lavina i bila je zaustavljena na posve čudesan 
način, prije nego li je stigla do sela, tako da nije bilo štete. 

Duše su protumačile da je u tom mjestu umrla žena koja je 
bolovala, ali nije bila pravo njegovana; ona je strašno trpjela kroz 
trideset godina i prinijela je sve svoje patnje za spas svojega sela. 

Duše su protumačile Mariji da je zahvaljujući žrtvama te 
žene selo bilo spašeno od lavine. Ona je strpljivo nosila svoje 
patnje. Marija nam je rekla, daje ona bila u dobrom zdravlju, selo 
ne bi bilo spašeno. I nadodala je da patnje nošene strpljivo mogu 
spasiti više duša nego molitva (ali molitva nam pomaže da nosimo 
svoje patnje). 

Ne trebamo uvijek smatrati patnje kao kaznu. One mogu 
biti prihvaćene kao zadovoljština ne samo za nas nego i za druge. 
Krist je bio sama nevinost a najviše je trpio zbog naših grijeha. 

Jedino u Raju ćemo znati sve što smo zaslužili po 
strpljivoj patnji u sjedinjenju s Kristovim patnjama. 

Marijo, da li se duše Čistilišta bune na svoje patnje? 

Ne! One žele očistiti sebe; one shvaćaju da su patnje 


nužne. 

6.... I NE ZANEMARITE SVOJIH MOLITAVA 

Drago veoma djelotvorno sredstvo, kaže nam Marija, jest 
Križni put, jer promatrajući Gospodinovu muku, malo pomalo 
počinjemo mrziti grijeh i želimo spasenje svih ljudi. I ta naklonost 
srca donosi veliko olakšanje dušama Čistilišta. 

Postaje Križnoga puta dakle potiču nas na kajanje; mi se 
počinjemo kajati kada se suočimo s grijehom. 

Drago sredstvo, veoma korisno dušama Čistilišta, jest 
molitva svete krunice, svih petnaest otaj stava, za pokojne. Po 
svetoj krunici svake godine su mnoge duše oslobođene iz 
Čistilišta. Mogli bismo reći da sama Majka Božja dolazi u 
Čistilište da oslobodi duše. To je veoma lijepo jer duše Čistilišta 
zovu našu Gospu “Majkom milosrđa”. 

Nadalje, Marija nam kaže da oprosti imaju neprocjenjivu 
vrijednost za njihovo oslobađanje. Katkada je okrutno ne koristiti 
bogatstva koja Crkva predlaže na korist dušama u Čistilištu. Tema 
oprosta bi bila preopširna da je ovdje iznesemo, ali vam mogu 
donijeti divan tekst Pavla VI. iz god. 1968. o tom pitanju. Vi ga 
možete zapitati u svojeg župnika ili kod svojeg redovitog vjerskog 
knjižara. (Usp. dio IV: O oprostima) 

Možemo nadalje reći da je velika pomoć dušama u 
Čistilištu molitva općenito; svaka vrst molitve. Ovdje ću vam 
donijeti svjedočanstvo Hermanna Cohen, židovskog umjetnika koji 
se god. 1864. obratio na katolicizam i koji je posebno častio 
Euharistiju. On je napustio svijet i ušao u veoma strogi red; često 
se klanjao Presvetom Sakramentu prema kojemu je imao veliko 
štovanje. Za vrijeme klanjanja molio je Gospodina da obrati 
njegovu majku, koju je veoma ljubio. Tako se Hermann, bolestan i 
žalostan, prostro pred Presv. Sakramenat, i u dubokoj žalosti 
molio: “Gospodine, ja Ti dugujem sve; to je istina. Ali, ali jesam li 
Ti što odbio? Svoju mladost, svoje nade u svijetu, svoju sreću, 
radosti obitelji, uostalom - može se ukratko reći - sve žrtve čim si 
ih od mene tražio. A Ti, Gospodine, vječna Dobroto, obećao si da 

ćeš uzvratiti stostruko, a odbio si mi dušu moje majke. Moj Bože, 
padam pred tim mučeništvom, i završavam svoje žaljenje.” Tako 
se je od srca izjadao. Najednom je čuo tajanstveni glas u svojem 
uhu: 

“Malovjerni! Tvoja majka je spašena. Znaj da je molitva u 
mojoj prisutnosti svemoguća. Dao sam ti sve što si zamolio za 
svoju majku i moja Providnost je vodila računa o njoj u njezinoj 
posljednjoj uri. 

U času kada je izdahnula, došao sam k njoj; ona me je 
vidjela i zavapila: 'Gospodine moj i Bože moj! ’ Osokoli se, tvoja 
majka je izbjegla osudu i tvoja revna molitva će uskoro osloboditi 
njezinu dušu od zatvora Čistilišta. ” 

I znamo da je otac Hermann Cohen, odmah nakon toga, 
imao kratko ukazanje i vidio kako njegova majka uzlazi u Raj. 

Ja veoma preporučam molitve sv. Brigite koje su veoma 
korisne dušama u Čistilištu. 

Dopustite da nadodam nešto važno: duše u Čistilištu ne 
mogu ništa učiniti same za sebe; one su posve bespomoćne. Ako 
živi ne mole za njih, one su posve napuštene. Stoga je veoma 
važno znati za beskrajnu moć, nevjerojatnu moć koju svatko od 
nas ima u svojim rukama da olakša tim dušama koje trpe. 

Mi ne bismo dvaput razmišljali da li pomoći djetetu koje 
bi pred nama palo sa stabla i koje bi slomilo svoje kosti. Naravno, 
sve bismo učinili za njega! Tako, na isti način, brinimo se za te 
duše, koje sve očekuju od nas, zahvalne i za najmanji prinos, pune 
nade za i najmanju našu molitvu, da im olakšamo u njihovim 
patnjama. I to može biti profinjeni način ostvarenja ljubavi. 

Mislim, na primjer, na nježnost milosrdnog Samaritanca u 
Evanđelju, prema čovjeku napuštenom i polumrtvom na rubu puta, 
koji je krvario. Taj čovjek je posve ovisio o dobroti srca 
prolaznika. 

Marijo, zašto netko u Čistilištu ne može više zadobiti oproste, a 
mogao ih je na zemlji? 

Jer u času smrti prestaje vrijeme zasluživanja. Dok živimo 
na zemlji, možemo nadoknaditi zlo koje smo napravili. Duše 
Čistilišta nam zavide na toj mogućnosti. Čak i anđeli nam zavide 
što imamo mogućnost rasta dok smo na zemlji. 

7. U ČASU SMRTI... 

Koja je uloga skrušenosti ili kajanja u času smrti? 

Kajanje je veoma važno. (U sakramentu oproštenja) 
grijesi su svakako oprošteni, ali ostaju posljedice grijeha. Ako 
netko želi primiti potpuno oproštenje u času smrti - to znači da ide 
ravno u Nebo - duša mora biti oslobođena od svake navezanosti. 

Ovdje želim iznijeti veoma važno Marijino svjedočanstvo. 
Zamolili su je da zapita za ženu za koju su njezini rođaci smatrali 
da je izgubljena, jer je vodila razvratan život. Ona je nesretno 
nastradala tako stoje ispala iz vlaka i ostala mrtva. 

Jedna duša Čistilišta je rekla Mariji daje ta žena spašena 
od Pakla, jer je u času smrti rekla Bogu: “U pravu si što uzimaš 
moj život, jer na taj način neću više vrijeđati Tebe.” I to je zbrisalo 
krivnju svih njezinih grijeha. Taj primjer je veoma značajan, jer 
nam pokazuje kako nas jedan čas poniznosti, kajanja u času smrti, 
može spasiti. To ne znači da ona nije išla u Čistilište, ali je 
izbjegla Pakao koji je možda zaslužila svojim bezbožnim životom. 

Marijo, želim vas zapitati: ima li u času smrti duša prigodu da se 
još obrati Bogu, makar poslije grešnog života, prije nego li uđe u 
vječnost? Postoji li vrijeme, ako hoćete, između prividne i prave 
smrti? 

Da, da, Bog daje svakome nekoliko minuta, da bi se 
pokajao za svoje grijehe i odlučio: ’Prihvaćam ili ne prihvaćam 
ići gledati Boga ’. Tu vidimo film svojega života. 

Poznavala sam čovjeka koji je vjerovao u ono što Crkva 
uči, ali ne u vječni život. Jednog dana je teško obolio i upao u 
komu. Vidio je sebe u sobi s pločom sa svim svojim životnim 
događajima, dobrima i zlima. Tada je ploča najednom nestala, kao 
i zidovi sobe, i bilo je izvanredno lijepo. Tada se probudio iz svoje 
kome i odlučio je promijeniti svoj život. 

To je veoma slično svjedočanstvima iz “prividne smrti”; 
iskustvo nadnaravnog svjetla je takvo da ljudi ne mogu živjeti 
poslije njega kako su živjeli ranije. 

Marijo, da li se Bog, u času smrti, otkriva svim dušama istim 
intenzitetom? 

Svakome je dana spoznaja njegova života i s time patnje 
koje slijede; ali to nije jednako za svakoga. Intenzitet Božjeg 
objavljivanja ovisi o životu svakog pojedinca. 


Marijo, može li đavao imati dopuštenje da nas napadne u času 
umiranja? 

Da, ali također imamo milosti da mu se suprotstavimo, da 
ga otjeramo. Tako, ako netko ne želi imati ništa s njim, đavao mu 
ne može ništa učiniti. 

To je radosna vijest! Ako netko vidi da će uskoro umrijeti, koji je 
najbolji način da se pripravi na smrt? 

Posve se predati Gospodinu. Prikazati sve svoje patnje. 
Biti posve sretan u Bogu. 

Kako se treba ponašati kraj onoga koji umire? Kako mu se 
najbolje može pomoći? 

Žarko i mnogo moliti! Pripraviti ga na smrt. Treba mu 
reći istinu. 

Marijo, kakav savjet možete dati nekome tko želi postati svet 
ovdje na zemlji? 

Da bude veoma ponizan. Ne smijemo biti zauzeti samima 
sobom. Oholost je najveća đavolska napast. 

Marijo, molim vas, kažite nam: može li netko moliti Gospodina 
da obavi Čistilište na zemlji, da ga ne mora proći poslije smrti? 

Da. Poznavala sam svećenika i jednu mladu ženu koji su 
oboje bili bolesni od sušice u bolnici. Mlada žena je rekla 
svećeniku: “Molimo Gospodina da budemo sposobni trpjeti na 
zemlji toliko koliko je potrebno da ravno idemo u Nebo. ” 

Svećenik je odgovorio da nije voljan moliti za to. Pokraj je 
bila redovnica koja je čula čitav razgovor. Mlada žena je umrla 
najprije, a svećenik je umro kasnije, i on se ukazao redovnici 
rekavši joj: “O da sam samo učinio isto predanje kao i mlada 
žena, i ja bih također bio otišao ravno u Nebo. “ 

Hvala vam, Marijo, za to divno svjedočanstvo. 

Tog časa Marija je zamolila za pauzu od pet minuta, jer je trebala 
otići nahraniti kokose... Ali čim seje vratila, nastavili smo s našim 
pitanjima. 

8. “Stanovnici” Čistilišta... 

Marijo, postoje li razni stupnjevi u Čistilištu? 

Da, postoji velika razlika u stupnjevima moralne patnje. 
Svaka duša ima jedinstvenu patnju, vlastitu samo njoj; tamo ima 
mnogo stupnjeva. 

Mogu li te duše znati što se događa na svijetu? 

Da, ali ne sve, nego mnoge stvari. 

Kažu li vam duše, katkada, što će se dogoditi? 

One jednostavno kažu ’da je nešto pred vratima’, ali ne 
kažu što je to. One samo kažu što je nužno za obraćenje ljudi. 

Marijo, jesu li patnje Čistilišta teže od najtežih patnji na zemlji? 

Da, ali na simboličan način. To boli više u duši. 

Da, shvaćam da je to teško opisati.. Dolazi li i sam Isus u 
Čistilište? 

Nijedna duša mi nije o tome govorila. Majka Božja dolazi. 
Jednom sam zapitala jednu dušu može li naći dušu za koju sam 
bila zapitana. Ona je odgovorila: “Ne, Majka Milosrđa nam to 
prenese. ” 

Dakle, duše nebesnika ne dolaze u Čistilište. S druge 
strane, tamo dolaze anđeli: sv. Mihovil... i svaka duša ima sa 
sobom anđela čuvara. 

Fantastično! Anđeli su s nama... Ali što anđeli čine u Čistilištu? 

Oni olakšavaju patnje i sokole. Duše ih mogu vidjeti. 

Divno! Ako je tome tako, Marijo, sa svim tim događajima o 
anđelima vi već činite da ja poželim poći u Čistilište! Drugo 
pitanje: vi znate da danas mnogi vjeruju u reinkarnaciju. Što 
kažu duše obzirom na to? 

Duše kažu da nam Bog daje samo jedan život. 

Ali neki kažu da jedan život nije dostatan za upoznati Boga i 
imati dovoljno vremena za stvarno obraćenje i da to nije 
pravedno. Što biste im odgovorili? 

Svaki čovjek ima nutarnji glas (savjest); makar to i ne 
prakticirao, uključno prepoznaje Boga. Nema čovjeka - koji (na 
neki način) ne vjeruje! Svaka duša ima savjest kojom spoznaje 
dobro i zlo, savjest koju nam je Bog dao, nutarnju spoznaju - 
naravno, u raznim stupnjevima, ali svatko raspoznaje dobro od 
zla. S tom savješću svaka duša može postati blažena. 

Što se događa s ljudima koji izvrše samoubojstvo? Je li vas već 
posjetila koja od takvih duša? 

Do sada, nisam nikada susrela slučaj samoubojstva koji je 
izgubljen. To ne znači, naravno, da takav slučaj ne postoji; ali 
duše mi često kažu da većina krivnje počiva na onima oko njih, 
kada su bili nemarni prema njima ili su širili klevete. 

Da li se te duše kaju što su učinile samoubojstvo? 

Svakako, ali je često samoubojstvo učinjeno zbog bolesti. 
Te duše žale svoj čin jer vide stvari u Božjem svjetlu i odmah 
uočavaju sve milosti koje su im bile namijenjene u preostatku 
njihova života. One vide to vrijeme (koje im je bilo namijenjeno, 
katkada mjeseci ili godine). Vide i sve duše kojima bi bile mogle 
pomoći da su prinijeli ostatak svog života Gospodinu. Na kraju, 
najviše ih boli što vide dobro koje su mogle učiniti, a nisu jer su 
skratile svoj život. Ali kada je uzrok tome bolest, Gospodin to, 
naravno, uzima u obzir. 

Marijo, jesu li vam se javile duše koje su same sebe uništile 
drogom, na primjer prevelikom dozom? 

Da, i one nisu bile izgubljene. Sve to zavisi o uzrocima 
njihovog uzimanja droge; ali one moraju trpjeti u Čistilištu. 

Ako vam kažem, na primjer, “Ja previše trpim u svom tijelu, u 
svom srcu, i to je preteško za mene i želim umrijeti!” Što učiniti? 

Da, to je veoma često. Ja bih rekla: "Moj Bože, ove patnje 
mogu prikazati da spasim duše”. Gospodin će mi dati vjeru i 
odvažnost. Ali nitko to danas više ne govori. Možemo dakle reći da 
čineći tako duša zadobiva veliko blaženstvo, veliku sreću za Nebo. 
U Nebu ima tisuće različitih oblika sreće, ali svatko tamo živi 
potpunu sreću i sve želje su mu ispunjene. Svatko zna da više nije 
zaslužio. 

Marijo, želim vas pitati: dolaze li vas posjetiti duše drugih 
religija, na primjer Židovi? 

Da, one su sretne. Svatko tko živi s uvjerenjem svoju vjeru 
je sretan. Ali po katoličkoj vjeri zadobivamo najviše za Nebo. 

Ima li religija koje škode dušama? 

Ima toliko religija na svijetu! Najbliži su Katoličkoj vjeri 
Pravoslavni i Protestanti. Ima mnogo protestanata koji mole 
krunicu; ali sekte su vrlo zle. Treba učiniti sve da se ljudi izvuku iz 
njih. 

Ima li svećenika u Čistilištu? 

(Vidim kako Marija podiže oči prema Nebu kao da kaže: 
Na žalost!) 

Da: ima ih mnogo. Oni nisu pomagali da se ima 
poštovanja prema Euharistiji i zbog toga čitava vjera trpi. Oni su 
često u Čistilištu jer su zanemarili molitvu - što je umanjilo 
njihovu vjeru. Ali ih ima također mnogo koji su ravno otišli u 
Nebo! 

Što biste rekli svećeniku koji stvarno želi živjeti prema Božjem 
Srcu? 

Savjetovala bih mu da se mnogo moli Duhu Svetomu - i da 
svaki dan moli krunicu. 

Marijo, ima li djece u Čistilištu? 

Da, ali za njih Čistilište nije veoma dugo niti bolno, jer 
nemaju dovoljno rasuđivanja. 

Vjerujem da su vas neka djeca posjetila; ispričali ste mi događaj 
o malom djetetu, najmlađem što ste ga vidjeli, o djevojčici od 
četiri godine. Ali kažite mi: zbog čega je ona bila u Čistilištu? 

Ona je za Božić dobila na dar od svojih roditelja lutku. 
Imala je sestru blizanku koja je također dobila lutku. 

Ta četverogodišnja mala je razbila svoju lutku; i potajno, 
znajući da je nitko nije gledao, svoju razbijenu lutku je stavila na 
mjesto sestrine, uzevši njezinu, znajući veoma dobro u svojem 
malom srcu da će time zadati muku svojoj seki. - A znala je 
također veoma dobro da je to bila laž i nepravda. Zbog toga je 
siromašna djevojčica morala ići u Čistilište. 

U stvari, djeca često imaju nježniju savjest nego li odrasli. 
Kod njih je potrebno iznad svega boriti se protiv laži. Oni su 
veoma osjetljivi na neistinu. 

Marijo, kako roditelji mogu pomoći svojoj djeci oblikovati 
savjest? 

Najprije, dobrim primjerom - to je najvažnije. Zatim, po 
molitvi. Roditelji trebaju blagoslivljati svoju djecu i poučavati ih 
dobro u Božjim stvarima. 

Vrlo važno! Jesu li vas posjetile duše koje su na zemlji živjele 
izopačeno? Mislim, na primjer, na seksualno područje. 

Da, one nisu sve izgubljene (ovisi o pokajanju i 
obraćenosti), ali trebaju mnogo trpjeti da se očiste. 
Homoseksualnost, na primjer, sigurno dolazi od Zloga. 

Kakav bi savjet dali svima onima koji su mučeni 
homoseksualnošću, ili imaju sklonost prema njoj? 

Moliti se mnogo za snagu da se nje ostave. Oni trebaju 
nadasve moliti arkanđela Mihovila; jer se on osobito bori protiv 
Zloga. 

Koje sklonosti srca nas mogu dovesti do konačnog gubitka naše 
duše, mislim da idu u Pakao? 

Kada duša ne želi ići prema Bogu. (kada aktualno kaže: 
"Ne želim.”) 

Hvala vam, Marijo, za to razjašnjenje. 

Ovdje želim spomenuti da sam o tome pitala Vicku, jednu 
od vidjelica u Međugorju, koja mi je rekla da oni koji idu u Pakao 
- a ona je vidjela Pakao - da su to samo oni koji odluče ići tamo. 
Bog ne šalje nikoga u Pakao - nego naprotiv. On je Spasitelj, On 
moli dušu da prihvati Njegovo milosrđe. Grijeh protiv Duhu 
Svetomu o kojemu govori Isus, a koji ne može biti oprošten, je 
apsolutno odbacivanje milosrđa, pri punom rasvjetljenju, u punoj 
svijesti. 

Ivan Pavao II. tumači to vrlo dobro u svojoj enciklici o 
Božjem milosrđu. I ovdje također možemo učiniti veoma mnogo po 
molitvi za duše koje su u pogibli da se izgube. 

Marijo, da li vam se dogodila neka zgoda koja to osvjetljuje? 

Jednog sam dana bila u vlaku i u mojem odjeljenju je bio 
čovjek koji nije prestajao govoriti zlo o Crkvi, o svećenicima, čak i 
o Bogu. Rekla sam mu: “Čujte, vi nemate pravo to govoriti, to nije 
dobro. ” On se razbjesnio na mene. Poslije toga kad sam stigla na 
moju stanicu silazeći iz vlaka, rekla sam Bogu: "Gospodine, ne 
daj da se ta duša izgubi. ” 

Nakon nekoliko godina došla me je posjetiti duša tog 
čovjeka; on mi je rekao da je bio došao posve blizu Pakla, ali je 
bio spašen jednostavno po toj molitvi koju sam bila izrekla onog 
časa! 

Doista je nešto potresno vidjeti kako i sama jedna misao, 
jedan poticaj srca, jednostavna molitva za nekoga može ga 
sačuvati da ne padne u Pakao. Oholost vodi u Pakao. Pakao znači 
Bogu tvrdoglavo i svojevoljno reći “NE”. Naše molitve mogu 
probuditi čin poniznosti u umirućem, pojedinačan čas poniznosti, 
koji makar kako malen, može pomoći da se izbjegne vječni Pakao. 

Ali, Marijo, to je sve nevjerojatno! Kako netko može stvarno 
Bogu reći “NE” u času smrti, kada ga vidi? 

Na primjer, neki čovjek mi je jednom rekao da on ne želi 
ići u Nebo. Zašto? Jer Bog čini nepravdu. Ja sam mu rekla, da to 
čini čovjek a ne Bog... On je rekao: "Ja se nadam da neću sresti 
Boga nakon moje smrti, jer tada bih ga ubio sjekirom. ” 

On je duboko mrzio Boga. Bog poštuje ljudsku slobodnu 
volju; on želi da svatko slobodno izvrši svoj izbor. 

Bog daje svakome za vrijeme zemaljskog života, i u času 
njegove smrti, dovoljno milosti za obraćenje, čak i nakon života 
provedenog u tami. Ako netko iskreno moli za oproštenje, naravno 
da se može spasiti. 

Isus je rekao da je teško bogatašu ući u Kraljevstvo nebesko. 
Jeste li vidjeli takav slučaj? 

Da! Ali ako oni vrše dobra djela, djela ljubavi, ako 
prakticiraju ljubav, oni će doći tamo, baš kao i siromah. 

Marijo, pohađaju li vas još i ovih dana duše Čistilišta? 

Da, dva ili triput u tjednu. 

Stvarno! Što mislite o prakticiranju spiritizma, na primjer, kada 
se zovu duše preminulih, pomoću stola koji se miče, itd. ? 

To nije dobro. To je uvijek Zli. Đavao čini da se stol miče. 

To je veoma važno te to treba ponovno opetovati! Ljudi 
stvarno trebaju to čuti jer, dandanas, više nego ikada, te opasne 
prakse su veoma u rastu! 

Kakva je razlika između onoga što vi doživljavate s dušama 
preminulih i prakse spiritizma? 

Ne smiju se dozivati duše. - Ja ne tražim njihov dolazak. U 
spiritizmu ih ljudi izazivaju i pokušavaju zvati. 

Ta razlika je posve jasna i trebamo je uzeti ozbiljno. Ako 
bi ljudi morali povjerovati samo jednu stvar koju govorim, voljela 
bih da povjeruju ovo: oni koji su uključeni u spiritizam (pokretanje 
stolova i druge prakse te vrste) misle da dozivaju duše pokojnika. 
U stvari, ako dobiju neki odgovor na njihov poziv, to je uvijek i bez 
iznimke Sotona i njegovi anđeli koji odgovaraju. Ljudi koji se bave 
spiritizmom (gataoci, vračari, Ud.) čine nešto što je veoma opasno 
za njih i za one koji k njima dolaze po savjet. Oni su do grla u laži. 
To je zabranjeno, strogo je zabranjeno dozivati pokojne (usp. Pnz 
18,9-15). Što se mene tiče, ja to nisam nikada činila, ja to ne 
činim, niti ću ikada činiti. Kada mi se netko ukaže, sam Bog mu to 
dopušta. 

Naravno, Sotona može oponašati sve što dolazi od Boga, i 
on to čini. On može oponašati glas i izgled pokojnika, ali svako 
takvo očitovanje uvijek dolazi od Sotone. Ne zaboravite da Sotona 
može čak i ozdravljati, ali takvo ozdravljenje nikada ne traje. 

Jeste li osobno ikad bili prevareni lažnim ukazanjem? Na 
primjer, da vam se đavao predstavio kao duša iz Čistilišta i 
govorio s vama? 

Da. Jednom je neka duša došla k meni i rekla mi: "Ne 
primite dušu koja dolazi poslije mene, jer će doći tražiti od vas 
pretešku patnju, koju nećete moći podnijeti; nemojte prihvatititi 
što će od vas tražiti. ” 

Ja sam pri tome bila smetena jer sam se sjećala što mi je 
rekao moj župnik: da trebam prihvatiti svaku dušu s 
velikodušnošću. Bila sam stvarno kušana da li da slušam ili ne. 
Tada sam rekla u sebi: "Možda je to preda mnom đavao a ne duša 
iz Čistilišta; prerušeni đavao?” 1 rekla sam toj duši: "Ako si 
đavao, odlazi!” 

Najednom je glasno kriknuo i nestao. Doista, duša koja je 
došla poslije njega imala je stvarnu potrebu od moje pomoći. (Bilo 
je veoma važno za mene da poslušam tu dušu!) 

Kada se pokaže đavao, da li ga blagoslovljena voda uvijek 
potjera? 

Da. (Ona mu smeta veoma mnogo i on najednom bježi.) 

Marijo, vi ste sada veoma dobro poznata, posebno u Njemačkoj i 
Austriji, ali također i po Europi, zahvaljujući vašim govorima i 
vašoj knjizi. U početku, međutim, vi ste bili veoma skrivena. 
Kako se dogodilo da su, preko noći, spoznali da je vaše 
nadnaravno iskustvo autentično? 

Dogodilo se to kada su duše tražile od mene da kažem 
njihovim obiteljima da vrate dobra koja su nepošteno stekli. Oni 
su tada vidjeli da je istinito ono što sam im rekla. 

U vezi s tim Marija je iznijela više svjedočanstava, odviše 
dugih da bismo ih ovdje naveli. Više puta duše su je posjetile i 
rekle: “Idi k mojoj obitelji u to i to selo” - koje Marija nije 
poznavala - “i kaži mojem ocu, mojem sinu, mojem bratu da vrati 
određenu imovinu ili iznos novca koji sam ja nepošteno stekao. Ja 
ću biti oslobođen Čistilišta kada ta dobra budu vraćena.” Marija bi 
navela sve pojedinosti polja, ili točan iznos novca, ili što se tiče 
vlasništva, i obitelj bi se prenerazila kad bi vidjela da ona zna sve 
pojedinosti, jer katkada čak ni oni nisu znali da su ta dobra stečena 
nepošteno od njihovih rođaka. Po tome je Marija počela biti 
veoma dobro poznata. 

Marijo, postoji li službeno priznanje sa strane Crkve te posebne 
karizme koju vi vršite prema dušama u Čistilištu, i stoga prema 
onima koji su zahvaćeni vašim apostolatom? 

Moj biskup mi je rekao da tako dugo dok nema teoloških 
zabluda, smijem nastaviti. On je to odobrio. Moj župnik, koji je 
ujedno moj duhovni vođa, odobrava također te stvari. 

Želim vam postaviti pitanje koje je možda indiskretno: sigurno je 
da ste učinili veoma mnogo za siromašne duše, i kada vi umrete, 
zacijelo će vas tisuće duša pratiti u Nebo; mislim da vi zasigurno 
nećete trebati proći kroz Čistilište! 

Ne vjerujem da ću ići ravno u Raj bez zadržavanja u 
Čistilištu, jer sam imala više svjetla, više spoznanja, i stoga su 
moje pogreške teže. Ali ujedno se nadam da će mi duše pomoći ući 
u Nebo! 

Zacijelo! I, Marijo, da li ste zadovoljni što imate tu karizmu? Ili 
je ona za vas nešto naporno i teško, sva ta neprestana traženja od 
duša? 

Ne, ja ne vodim mnogo računa o teškoćama, samo kada 
znam da im mogu tako mnogo pomoći. Pomoći mnogim dušama, 
to, sretna sam dok to činim. 

Marijo, želim vam zahvaliti u ime svih čitatelja za ovo divno 
svjedočanstvo. Ali, dopustite mi, posljednje pitanje: da bismo vas 
bolje upoznali, da li biste bili tako dobri i rekli nam nekoliko 
riječi o svojem životu? 

Dobro... dok sam još bila malena, željela sam ući u 
samostan, ali mi je majka rekla neka počekam do 20. godine. 
Nisam se želila udati. Majka mi je mnogo pričala o dušama u 
Čistilištu i, već u školi, te duše su mi mnogo pomagale. Tako sam 
rekla samoj sebi da trebam sve učiniti za njih. 

Poslije završene škole sam mislila ući u samostan; ušla 
sam k Sestrama Srca Isusova, ali one su mi rekle da je moje 
zdravlje odviše slabo da bih mogla ostati kod njih. Kao dijete sam 
imala pneumoniju i pleuritis. Poglavar je potvrdio moje 
redovničko zvanje ali mi je savjetovao da uđem u koji lakši red, i 
da čekam nekoliko godina. Željela sam nadasve red s klauzurom, 
ali baš pravi! 

Ali nakon druga dva pokušaja, zaključak je bio isti: moje 
zdravlje je bilo odviše slabo. Tada sam rekla samoj sebi da nije 

volja Božja za mene da uđem u samostan. Veoma sam mnogo 
trpjela u duši zbog toga. Rekla sam samoj sebi da mi Gospodin 
nije pokazao što želi od mene. 

I pustio je da čekam osam godina, do 25. moje godine, 
kada mi je povjerio ovu zadaću za duše u Čistilištu. 

Kod kuće nas je bilo osmero djece. Ja sam radila na 
našem polju, već od 15. godine; zatim sam otišla u Njemačku kao 
sluškinja u seljačku obitelj. Poslije toga sam radila ovdje na polju 
u Sonntagu. 

Od 25. godine života, kada su duše počele dolaziti, ja sam 
trebala mnogo trpjeti za njih. - Sada se fizički mnogo bolje 
osjećam. Eto, toliko... 

Razgovor ovdje završava. 

Ali pošto sam pročitala život Marije Simma od oca 
Alfonsa Matta (njezinog duhovnog vođe), možemo nadodati i 
slijedeće informacije: 

“Ona je zavjetovala svoje djevičanstvo Djevici Mariji i 
posvetila se Mariji posebno na korist duša u Čistilištu”; ona se je 
također posvetila Bogu “kao duša žrtva, duša ljubavi i 
zadovoljštine”. Župnik kaže da se je ona u raznim prigodama 
prikazala kao žrtva da pomogne dušama pokojnika, po 
svojevoljnim patnjama koje su katkada bile strašne, i po kojima je 
smanjila patnje mnogih duša. Ona je Bogu prinosila neprestanu 
molitvu, mise i pokore. 

Poslije smrti njezina oca, god. 1947., ona živi sama u 
maloj očinskoj kući i da bi previdjela svojim potrebama nastavlja 
obrađivati svoj maleni vrt. Živi siromašno, pomognuta od dobrih 
osoba. Ako joj netko daruje novac, sve dariva župniku za 
slavljenje svetih misa, za djela ljubavi i posebno za misije. 

Zadaća Marije Simma nije samo da pomaže pokojnima, 
nego također da potiče žive ljude te pomognu dušama u Čistilištu i 
umirućima. 

Evo nekih njezinih bilješki 

“Ništa ne koristi tužiti se na vremena u kojima živimo. 
Roditelji ne pomažu svojoj djeci udovoljavajući im svim njihovim 
željama, dajući im sve što žele, jednostavno zato da ih zadovolje te 
ne čuju njihovo križanje. Na taj način može se u srcima djece 
ukorijeniti oholost. Kasnije, kada dijete počne ići u školu, ono ne 
zna ni moliti Oče Naš ni prekrižiti se. Katkada ne zna ništa o 
Bogu. 

Naučite djecu da čine žrtvice! Zašto je danas tolika 
vjerska nezainteresiranost? Takva moralna dekadencija? Jer 
djeca nisu naučila da se odreknu svojih hirova! Kasnije postaju 
nezadovoljnici i osobe bez rasuđivanja koje za svačim posežu i 
žele sve imati u izobilju. To uzrokuje seksualne nastranosti. Onaj 
koji nije naučio od svojeg djetinjstva gospodariti sobom postaje 
egoist, bez ljubavi, tiranin. Zbog toga ima danas mnogo mržnje i 
nedostatka ljubavi. Želimo li živjeti bolje dane? Počnimo s 
odgajanjem djece. 

Mnogo se griješi protiv ljubavi prema bližnjemu, posebno 
ogovaranjem, varanjem i klevetanjem. Gdje to započinje? U misli. 
Te stvari treba naučiti od djetinjstva i smjesta odbaciti misli 
protivne ljubavi. Borimo se dakle smjesta protiv svih misli 
protivnih ljubavi i ne ćemo druge suditi bez ljubavi. 

Za sve katolike apostolat je dužnost. Neki ga vrše po 
svojem zvanju, drugi po dobrom primjeru. 

Briga za dušu ne smije biti zagušena prevelikom brigom za 
tijelo... ” 

Za mene je bila prava radost sresti Mariju Simmu, ženu 
čiji život je život potpune pobožnosti. Svaka sekunda, svaki sat 
njezina života ima težinu vječnosti, ne samo za nju nego za veoma 
mnogo duša, poznatih ili nepoznatih, kojima je ona, na mnogo 
različitih načina i s tako mnogo ljubavi, pomogla osloboditi se iz 
Čistilišta i ući u vječnu radost Neba. 


************ 

Maria Simma, Gross Valsertal, 
A - 6731 Sonntag, Austrija 

Tommaso Pollaci: Misa za duše u Čistilištu 
(Crkva duša u Čistilištu - Caccamo , Palermo) 

Uz sliku: Tommaso Pollaci: Misa za duše Čistilišta 

Crkva Čistilišta - Caccamo, Palermo (Sicilija), ulje, 290 x 240 cm, 

1784. 

Ova slika predstavlja ikonografiju Mise za duše Čistilišta, 
čiju djelotvornost opisuje sv. Grgur u svojim Dijalozima (knjiga 
VI). 

Slika predstavlja Isusa s Križem, Oca i golubicu Duha 
Svetoga. Nešto niže sjedne strane je Gospa a s druge strane duša 
koju jedan anđeo vodi u Nebo. U središtu je Misa a pri dnu desno 
duše koje se mole, usred vatre. 



III. Prijedlog svima 


Sada predlažem da svatko od nas učini odluku da nitko od 
nas neće ići u Čistilište! 

To je doista moguće, jer imamo u svojim rukama sve 
potrebno da to ostvarimo. Sjećam se riječi sv. Ivana od Križa: on 
je rekao da Providnost Božja uvijek proviđa, u svakom životu, 
čišćenje koje je potrebno da bismo otišli ravno u Nebo u času 
smrti. 

Providnost postavlja dosta poteškoća u naše živote: 
kušnje, patnje, bolesti, muke - tako da sva ta čišćenja, ako ih 
prihvatimo, mogu biti dostatna da nas odvedu ravno u Nebo. 

Zašto se to ne događa? Jer se bunimo, ne prihvaćamo s 
ljubavlju, sa zahvalnošću te darove kušnji u našem životu, i kada 
sagriješimo pobunom, ne podlažući se. 

Molimo, stoga, Gospodina za milost da iskoristimo svaku 
prigodu tako da nam se na dan naše smrti On pokaže kao sunce s 
čistoćom i ljepotom. 

Naravno, ako se na to odlučimo, ne kažem da će to biti 
lako, jer - sjetimo se toga - da Gospodin nikada nije obećao da će 
put biti lagan, ali naš put će biti u miru i bit će put sreće: Gospodin 
će biti s nama. Nadasve - i to želim ovdje naglasiti - iskoristimo što 
više vremena koje nam preostaje na zemlji, tog vremena koje je 
tako dragocjeno, u kojemu nam je dana šansa da rastemo u ljubavi. 
To znači rasti prema Slavi koja će doći i prema ljepoti koja nam je 
namijenjena. Svake minute mi još možemo rasti u ljubavi, a duše u 
Čistilištu više ne mogu rasti. 

Čak i anđeli nam zavide na toj mogućnosti da možemo 
svake minute rasti u ljubavi dok smo na zemlji. 

Svaki maleni čin ljubavi koji prikažemo Gospodinu, svaka 
malena žrtva ili post, svako maleno odreknuće ili borba protiv 
naših zlih sklonosti, naših pogrešaka, svako maleno opraštanje 

našim neprijateljima, sve stvari te vrste koje možemo prikazati, 
kasnije će nam biti ukras, dragulj, pravo bogatstvo za vječnost. 

Iskoristimo stoga svaku prigodu da budemo lijepi kako 
Bog, u svom predznanju, želi da budemo. Kada bismo vidjeli u 
punon svjetlu sjaj čiste duše, očišćene duše, uskliknuli bismo od 
radosti i čuđenja nad tom ljepotom! 

Ljudska duša je nešto presjajno pred Bogom, jer Bog želi 
da bude savršeno čista. Mi postajemo čisti ne po našem 
izbjegavanju pogrešaka, nego po kajanju zbog naših grijeha i po 
poniznosti. To je, kako vidite, dosta različito! Sveci nisu ljudi bez 
grijeha, nego radije oni koji su se znali dignuti i moliti oproštenje 
svaki put kada bi pali. Župnik Arški je govorio: “Sveci nisu sve 
dobro započeli, ali su sve dobro završili”. Upotrebljavajmo stoga 
čudesna sredstva koja nam je Gospodin stavio u ruke da 
pomognemo dušama koje još čekaju da bi posjedovale Boga i koje 
čeznu zbog tog odgađanja, zbog tog divnog Boga, kojega su već na 
svoj način doživjele i za kojim čeznu čitavim svojim srcem. 

Također, nemojmo zaboraviti da molitva djece ima 
beskrajnu moć nad Božjim srcem. Naučimo stoga svoju djecu 
moliti. Sjećam se malene djevojčice kojoj sam govorila o dušama 
u Čistilištu. Rekla sam joj: “Sada ćeš se moliti za duše svih 
članova svoje boitelji i prijatelja koji su već umrli. Želiš li ići pred 
Isusa i moliti ga za to?” 

Ona je otišla pred Isusa i nakon pet minuta se vratila, a ja 
sam je upitala: “Što si molila u Gospodina?” 

Ona je odgovorila: “Molila sam Gospodina da oslobodi 
sve duše iz Čistilišta!” 

Odgovor me duboko dirnuo i pomislila sam kako sam bila 
bijedna u svojim traženjima, a ona je odmah shvatila za što treba 
moliti. Mala djeca doista imaju to neposredno povjerenje. I zato 
mnogo dobivaju od Boga. 

Spomenimo također i umirovljene osobe i sve one koje 
imaju slobodnog vremena; kada bi one često, svaki dan išle na sv. 
misu, kakvo bi bogatstvo milosti one sakupile, ne samo za sebe 
nego za svoje pokojnike i za tisuće duša! 



Utješna tajna duša u čistilištu 


49 


Vrijednost jedne jedine sv. mise je neizmjerna. O kada 
bismo to shvatili! 

Kako li nas naše neznanje, naša indiferentnost ili 
jednostavno naša lijenost vodi da izgubimo takva bogatstva! 

A u svojim rukama imamo moć da spasimo svoju braću, 
postajući suotkupitelji nas samih zajedno s Isusom, našim 
Spasiteljem i Otkupiteljem! 

Beato Angelico: Krist u Limbu 
(Muzej sv. Marka, Firenze) 






Molitve za pokojne 


“Juda (Makabejac) je sabrao oko dvije tisuće srebrnih 
drahmi i poslao u Jeruzalem da se prinese žrtva okajnica za grijeh. 
Učinio je to vrlo lijepo i plemenito djelo, jer je mislio na 
uskrsnuće. Jer da nije vjerovao da će pali vojnici uskrsnuti, bilo bi 
suvišno i ludo moliti za mrtve. K tome je imao pred očima 
najljepšu nagradu koja čeka one koji usnu pobožno. Svakako, 
sveta i pobožna misao. Zato je za pokojne prinio žrtvu naknadnicu, 
da im se oproste grijesi.” 

(2 Mak 12,43-46) 


“Naša molitva za njih (za duše pokojnika) može im ne 
samo pomoći, već i njihov zagovor učiniti uspješnim u našu 
korist.” 

(KKC, § 958) 


Molitva Božanskom Srcu Isusovu 

Božansko Srce Isusovo, udijeli mi milost da uvijek živim 
prema tvojoj volji, kako u divnim, radosnim i veoma važnim 
časovima svojega života, tako i u časovima teškoća. 

Udijeli mi da uvijek budem pripravan za svoju posljednju 
uru; udijeli mi odvažnost da žrtvujem sve za tvoju ljubav, pa ako je 
potrebno i svoj život. 

Isuse, po tvojoj presvetoj i pregorkoj Muci, daj da me tvoj 
dolazak u času moje smrti nađe budna, kao dobrog slugu, s pravim 
kajanjem, s dobrom ispovijedi, ojačana posljednjim sakramentima. 

Gospodine, nemoj me napustiti u posljednjoj borbi na ovoj 
zemlji, kada se budem morao boriti sa Sotonom, koji možda bude 
bijesno divljao. O da bi mi tvoja Sveta Majka, Majka Milosrđa, i 
sveti Mihovil i svi anđeli, pomagali i štitili me protiv svih napasti u 

času napuštanja ovoga svijeta. O da bi me oni jačali i tješili u 
mojoj žalosti. 

Udijeli mi, Gospodine, tog časa, živu vjeru, čvrstu nadu, 
žarku ljubav i veliku strpljivost. 

Pomozi mi također da sebe pri punoj svijesti posve predam 
u tvoje ruke i da se kao malo dijete predam tvojem svetom miru. 

Isuse, sjeti me se u svojoj beskrajnoj dobroti i u svojem 
velikom milosrđu! Amen. 

Psalam 130 

Iz dubine, Gospodine, vapijem tebi: 

Gospodine, čuj glas moj! 

Neka pazi uho tvoje 
na glas moga vapaja! 

Ako se, Gospodine, grijeha budeš spominjao, 

Gospodine, tko će opstati? 

AT u tebe je praštanje, 
da bi te se bojali. 

U Gospodina ja se uzdam, 
duša se moja u njegovu uzda riječ. 

Duša moja čeka Gospodina 
više no zoru straža noćna; 

više no zoru straža noćna 
nek Izrael čeka Gospodina. 

Jer je u Gospodina milosrđe 
i obilno je u njega otkupljenje; 
on će otkupiti Izraela 
od svih grijeha njegovih. 

Molitva sv. Mehtilde za pokojne 

Oče naš koji jesi na nebesima, molimo te ponizno: Oče 
vječni, blagi i milosrdni, oprosti dušama koje si primio kao svoja 
stvorenja, ako te nisu ljubile nego su te odbacile i nisu te štovale. 
Kao zadovoljštinu i pokoru prikazujem ti kao žrtvu svu ljubav i 
dobrotu tvog preljubljenog Sina, Gospodina našega Isusa Krista. 

Sveti se ime tvoje. Ponizno te molim, Oče vječni, blagi i 
milosrdni: oprosti dušama koje nisu proslavile tvoje sveto Ime i 
koje su ga često izgovarale nedostojno i uzaludno. Kao 
zadovoljštinu i pokoru prikazujem ti kao žrtvu sve pohvale kojima 
je tvoj preljubijeni Sin, Gospodin naš Isus Krist, proslavio tvoje 
sveto Ime na ovoj zemlji. 

Dođi kraljevstvo tvoje. Molimo te ponizno, Oče vječni, 
blagi i milosrdni, oprosti dušama koje nisu željele žarkom 
ljubavlju i dubokom čežnjom tvoje sveto Kraljevstvo. Za te brojne 
grijehe prikazujem ti kao žrtvu žarku čežnju tvoga preljubljenoga 
Sina, Gospodina našega Isusa Krista, koji želi da čitav svijet uđe u 
tvoje sveto Kraljevstvo. 

Budi volja tvoja kako na nebu tako i na zemlji. Molim te 
ponizno, Oče vječni, blagi i milosrdni, oprosti dušama koje se nisu 
pobožno podložile tvojoj svetoj Volji, nego su često slijedile svoju 
vlastitu volju. Kao zadovoljštinu i pokoru prikazujemo ti Isusovo 
Božansko Srce i njegovu posvemašnju poslušnost. 

Kruh naš svagdanji daj nam danas. Oprosti nam duge 
naše kako i mi otpuštamo dužnicima našim. Molimo te ponizno, 
Oče vječni, blagi i milosrdni, oprosti dušama njihove pogreške, 
kada nisu ljubile svoje neprijatelje i nisu htjele oprostiti. Kao 
zadovoljštinu i pokoru za te prebrojne grijehe, prikazujem ti kao 
žrtvu sve svete riječi tvojega preljubljenoga Sina, Gospodina 

našega Isusa Krista, koji je rekao na križu: “Oče, oprosti im jer ne 
znaju što čine”. 

I ne uvedi nas u napast. Molimo te ponizno, Oče vječni, 
blagi i milosrdni, oprosti dušama koje nisu nadvladale velike 
napasti, nego su pale pod napastima Zloga i tako su nastradale. 
Kao zadovoljštinu i pokoru prikazujemo ti poslušnost, teške 
napore i pregorku muku i smrt tvoga preljubljenoga Sina, 
Gospodina našega Isusa Krista. 

Nego izbavi nas od Zla. Molimo te ponizno, Oče vječni, 
blagi i milosrdni, oprosti dušama i dovedi ih s Isusom Kristom u 
tvoje Kraljevstvo Slave, koje si Ti sam. Amen. 


Krunica za duše Čistilišta 

U ime Oca i Sina i Duha Svetoga. Amen. 

1. Isuse moj, po preobilnom krvavom znoju kojim si se znojio u 
Getsemanskom vrtu, smiluj se dušama moje najdraže rodbine koje 
trpe u Čistilištu. 

Oče naš. 

Zdravo Marijo. 

Pokoj vječni (ili: Duše svih vjernih mrtvih po milosrđu Božjme 
počivale u miru!) 

2. Isuse moj, po poniženjima i izrugivanjima koje si trpio pred 
sudovima sve do udaranja zaušnicom, izrugivanja od naroda i 
odbačenja kao zločinca, smiluj se dušama naših pokojnika koje u 
Čistilištu očekuju da budu proslavljene u tvojem Kraljevstvu. 

Oče naš. 

Zdravo Marijo. 

Pokoj vječni (ili: Duše svih vjernih 

3. Isuse moj, po oštroj trnovoj kruni koja je probila tvoje sveto 
čelo, smiluj se duši koja je najzapuštenija i bez pomoći i onoj koja 
je najudaljenija od oslobođenja iz Čistilišta. 

Oče naš. 

Zdravo Marijo. 

Pokoj vječni (ili: Duše svih vjernih 

4. Isuse moj, po bolnim koracima koje si činio noseći križ na 
svojim ramenima, smiluj se duši koja je najbliža oslobođenju iz 
Čistilišta; i po bolima koje si trpio zajedno sa svojom presvetom 
Majkom u vašem susretu na Križnom putu, oslobodi od patnji 
Čistilišta duše koje su bile pobožne tvojoj preljubljenoj Majci. 

Oče naš. 

Zdravo Marijo. 

Pokoj vječni (ili: Duše svih vjernih 

5. Isuse moj, po svojem presvetom Tijelu raspetom na križu, po 
tvojim Nogama i Rukama probijenim čavlima, po okrutnoj smrti i 
po rani tvojeg presvetog Boka otvorenoj sulicom, smiluj se tim 
dušama koje trpe i primi ih u svoje preblaženo zajedništvo u Raju. 

Oče naš. 

Zdravo Marijo. 

Pokoj vječni (ili: Duše svih vjernih 

ISUSOVA OBEĆANJA ŠTOVATELJIMA SVETIH RANA 

Ovo su obećanja koja je Isus dao sestri Mariji Marti Chambon 
(1841-1921), poniznoj sestri konverzi u samostanu Pohođenja u 
Santanderu, koja je umrla na glasu svetosti. Kćerka siromašnih seljaka, 
ušla je 1864. god. u samostan, gdje je bila sestra konverza sve do 
smrti; čitav život je radila u blagovalištu ili u penzionatu. Poslije 
jednog viđenja Raspetoga u krvi, posvetila seje štovanju Svetih Rana, 
čije dirljivo viđenje je imala svaki dan. God. 1875. je dobila stigme. 

Isusova obećanja: 

a) Dat ću sve što me se moli po zazivanju mojih Svetih Rana. Treba širiti 
pobožnost prema njima. 

b) Zaista, ta molitva ne dolazi sa zemlje, nego s neba... i ona može sve 
postići. 

c) Moje Svete Rane podržavaju svijet. Traži od mene da ih uvijek ljubiš jer 
su one izvor milosti. Treba ih često zazivati, u njih uvlačiti našeg bližnjega 
da se u njegovo srce utisne ljubav prema dušama. 

d) Kada trpite patnje, donesite ih odmah u moje Rane i one će biti olakšane. 

e) Uz bolesnike treba često opetovati slijedeći zaziv: <( Isuse moj, oprosti 
mi i smiluj mi se po zaslugama svojih Svetih Rana ” 

j) Grešnik koji kaže: t( Vječni Oče, prikazujem ti Rane Gospodina našega 
Isusa Krista da izliječiš rane moje duše ”, zadobit će obraćenje. 

g) Moje rane liječiti će vaše. 

h) Duša koja umre u mojim ranama neće poznavati smrti: one daju pravi 
život. 

i) Pri svakoj riječi Krunice Milosrđa činim da padne kapljica moje Krvi 
na dušu nekog grešnika. 

j) Duša koja bude častila moje Svete Rane i bude ih prikazivala Vječnom 
Ocu za obraćenje grešnika i duše Čistilišta na svojoj smrti će biti praćena od 
Presvete Djevice i od Anđela, i ja ću je, sav u sjaju slave, primiti da je 
okrunim. 

m) Svete Rane su blago iznad svakog blaga za duše Čistilišta. 

n) Pobožnost mojim Svetim Ranama je lijek za duše Čistilišta. 

o) Iz mojih Svetih Rana dolaze plodovi svetosti. Razmišljajući o njima 
uvijek ćete naći novu hranu za svoju ljubav. 




Krist Izvor Života 

(Crkva duša u Čistilištu, Ciminna, Palermo) 

IV. Ne zaboravite oproste! 


Majka Crkva ima neka divna bogatstva u zalihi za nas - pa 
izbližega pogledajmo na neka od njih! 

"Oprostima vjernici mogu dobiti za sebe, kao i za duše u 
Čistilištu, oproštenje vremenitih kazni koje su posljedice grijeha. ” 
(Katek. Kat. Crkve = KKC, § 1498). 

Što je oprost? Ovako o njemu govori KKC: 

“Oprost je otpuštenje pred Bogom vremenite kazne za grijehe 
kojih je krivica već izbrisana; to otpuštenje vjernik, pravo 
raspoložen i uz određene uvjete, dobiva posredovanjem Crkve 
koja, kao poslužiteljica otkupljenja, svojom vlašću dijeli i 
primjenjuje blago zasluga Krista i svetaca. ” 

"Oprost je djelomičan ili potpun, već prema tome da li od 
vremenite kazne za grijeh oslobađa djelomično ili potpuno. ’’ 
Oprosti se mogu primijeniti živima ili pokojnima. (§ 1471) 

Isus je dao svojim učenicima i tako Crkvi vlast vezivanja i 
razriješivanja, i kroz stoljeća Crkva je, na različite načine, 
upotrebljavala taj kanal Božjeg milosrđa prema živima i mrtvima. 

Sve što se odnosi na oproste revidirao je Papa Pavao VI.; 
rezultati se mogu naći u apostolskoj konstituciji Nauk o oprostima 
(Indulgentiarum doctrina) (Vatikan, 1967.) 

"Cilj za kojim ide crkveni autoritet u davanju oprosta nije 
samo da pomogne vjernicima da zadovolje za kazne koje duguju 
grijehu, nego također da vrše djela pobožnosti, pokore i ljubavi - 
posebno ona koja pomažu rastu u vjeri i koja gaje opće dobro. ” 

"Ako vjernik prinosi oproste na korist pokojnika, time gaji 
ljubav na istaknuti način, jer njegova pamet se uzdiže do neba i 
tako unosi pravi red u svjetske stvari. ” 

"Makar su oprosti stvarno čisti darovi, ipak se oni daju 
živima i mrtvima pod određenim uvjetima... vjernik treba biti u 
Božjoj ljubavi, mora mrziti grijeh, treba imati povjerenja u 
Kristove zasluge i čvrsto vjerovati u veliku pomoć koja mu dolazi 
od zajedništva svetih. ” 

Kao rezultat te reforme jest da su ukinute sve razlike u 
danima, mjesecima i godini; jedina razlika koja je zadržana jest 
između potpunog i djelomičnog oprosta. 

Trebamo također iznijeti slijedeće: 

* Nitko ne može dobiveni oprost namijeniti drugoj živoj osobi. 

* Potpun i djelomičan oprost može se uvijek namijeniti pokojnima. 

"Vjernik koji s pobožnošću upotrijebi neki predmet 
pobožnosti (križ, krunicu, škapular ili medalju), pravilno 
blagoslovljen od svećenika, može dobiti djelomični oprost. Ali ako 
je predmet blagoslovljen od Vrhovnog Svećenika ili biskupa, 
vjernik koji se njime pobožno služi može također zadobiti potpuni 
oprost na blagdan sv. apostola Petra i Pavla, uz uvjet da također 
izmoli ispovijest vjere upotrebljavajući odobreni obrazac. " 2 


2 Važnost blagoslovljenih predmeta u novije vrijeme potvrđena je po 
Novom Katekizmu (§ 476-477; 1159-1162; 2129-2132). 

Navedimo s tim u vezi i poruku iz Međugorja od 18. srpnja 
1995. Gospa je rekla: 

"Draga djeco, danas vas pozivam da stavite više 
blagoslovljenih predmeta u svoje kuće i da pozovete svakoga da 
stavi neki blagoslovljeni predmet na sebe. Blagoslivljajte sve 
predmete i tada će vas Sotona manje napadati jer ćete imati oružje 
protiv njega." 

“Potpuni oprost može se dobiti jedan put na dan. A 
djelomični oprost može se dobiti više puta na dan, izuzev izričite 
suprotne odredbe 

“Za dobivanje potpunog oprosta potrebno je obaviti čin uz 
koji je oprost vezan i ispuniti tri uvjeta: sakramentalna ispovijed, 
euharistijska pričest i molitva na nakanu Svetog Oca. Nadalje se 
traži da se raskine svaka privezanost uz svaki grijeh, pa i lagani. ” 

Uvjet molitve na nakanu Svetog Oca potpuno se ispunja 
molitvom jednog Očenaša i Zdravomarije. Ipak je pojedini vjernik 
slobodan izmoliti neku drugu molitvu prema vlastitoj pobožnosti i 
odanosti Svetom Ocu. 

Nova reforma daje mogućnost dobivanja triju povlastica: 

1. Djelomičan oprost se daje vjerniku koji u vršenju svojih 
dužnosti i suočavanju s teškoćama života uzdiže svoju dušu 
prema Bogu u poniznom povjerenju i u svom srcu izrekne neki 
pobožan uzdah. 

2. Djelomičan oprost se daje vjerniku koji, s dušom punom 
vjere i milosrđa, dariva sebe ili svoja dobra braći u potrebi. 

3. Djelomičan oprost se daje vjerniku koji, u duhu pokore, sam 
sebe spontano lišava nečega. 

Potpuni oprost može se zadobiti u slijedećim okolnostima: 

* pri klanjanju Presv. Sakramentu za najmanje pola sata; 

* po molitvi čitave krunice u crkvi, kao i u obitelji ili zajednici; 

* po obavljanju križnog puta; 

* po čitanju Svetog Pisma kroz najmanje pola sata; 

* po posjetu crkve od podneva 1. studenog do ponoći 2. studenog, 
na nakanu pokojnih; 

* po posjetu groblja, na nakanu pokojnih; 

* po sudjelovanju u obredu prve svete pričesti, ili na svečanosti 
mlade mise svećenika, ili na 25., 50. ili 60. obljetnici svećeništva; 

* po obnavljanju krsnih obećanja na Uskrsnom bdjenju; 

* po klanjanju Križu na liturgiji Velikog Petka; 

* po papinskom blagoslovu, pa i onda kada ga se prima slušajući 
radio ili gledajući televiziju. 

Na času smrti Crkva je posebno darežljiva u davanju 
potpunog oprosta. Može ga podijeliti svećenik, obrednom 
molitvom, ili ako umirući poljubi križ, uz uvjet da je u životu 
molio neke molitve. 

Ako se gore navedeni uvjeti (ispovijed, pričest, molitva na 
nakanu sv. Oca, odcijepljenost od grijeha) ne mogu potpuno 
ispuniti, oprost je samo djelomičan. Ali nije potrebno ispovijediti 
se i pričestiti istoga dana. To se može učiniti u dane koji prethode 
ili slijede. Idući redovito na svetu ispovijed netko može zadobiti 
mnogo djelomičnih oprosta. 

Može se zadobiti više djelomičnih oprosta na dan moleći 
određene molitve koje nam Crkva preporuča, kao što su: 

* Tebi se, o sveti Josipe 

* Anđeo Gospodnji 

* Dušo Kristova, posveti me 

* Čin duhovne pričesti 

* Vjerovanje 

* Časoslov za pokojne 

* Psalam 130 (Iz dubine) 

* Litanije Presv. Imena Isusova 

* Litanije Presv. Srca Isusova 

* Litanije Predragocjene Krvi Isusove 

* Litanije BI. Dj. Marije 

* Litanije sv. Josipa 

* Litanije svih svetih 

* Veliča 

* Spomeni se, o predobrostiva Djevice Marijo 

* Psalam 51 (Smiluj mi se) 

* Molitva za svećenička ili redovnička zvanja 

* Molitva za jedinstvo kršćana 

* Pokoj vječni 

* Zdravo Kraljice 

* Znak križa (pobožno napravljen) 

* Divnoj dakle 

* Tebe Boga hvalimo 

* Dođi, Duše Presveti 

To nije potpuni popis. 

Djelomični oprosti se zadobivaju po konkretnim činima 
vjere, ufanja i ljubavi, u kušnjama života i kada vršimo dužnosti 
svagdašnjeg života. Oprosti se također dobivaju po činima ljubavi 
prema našim bližnjima, po svojevoljnom postu i po strelovitim 
molitvama ili spontanim mislima upravljenima Bogu, Majci 
Božjoj, svetoj Obitelji. 

Priručnik oprosta donosi čitav popis. Taj Priručnik je 
doista dragocjen. Čitajte ga! 


Blagoslovljen bio Gospodin i Crkva! 



Dodatak hrvatskom izdanju 


KRUNICA ZA POKOJNE 
(REQUIEM KRUNICA) 

(s crkvenim odobrenjem, Perth, Australia, 1998.) 

* prvo malo zrno: Očenaš 

* tri mala zrna: tri Zdravomarije 

* drugo malo zrno: Slava Ocu 

* velika zrna: Pokoj vječni daruj im, Gospodine, i svjetlost vječna 
svijetlila njima. Počivali u miru. Duše njihove i duše svih vjernih 
mrtvih po milosrđu Božjem počivale u miru Božjem. Amen. 

* deset malih zrnaca: Vječni Oče, prikazujem ti predragocjenjenu 
Krv tvoga božanskog Sina Isusa, u zajedništvu s misama koje se 
danas prikazuju po svijetu, za sve duše u čistilištu, za grešnike po 
svem svijetu, za grešnike u sveopćoj Crkvi, u mojoj vlastitoj kući 
u mojoj obitelji. Amen. 

